Κολύμβηση στους Θερινούς Ολυμπιακούς Αγώνες 1896 – 1200 μέτρα ελεύθερο ανδρών

Τα 1200 μέτρα ελεύθερο ανδρών ήταν ένα από τα τέσσερα αγωνίσματα κολύμβησης στο πρόγραμμα των Θερινών Ολυμπιακών Αγώνων του 1896 στην Αθήνα.

Σύνοψη αγωνίσματος 
Το τελευταίο χρονολογικά αγώνισμα κολύμβησης, που διεξήχθη στο λιμάνι της Ζέας στις 11 Απριλίου, ήταν και το πιο μεγάλο σε διάρκεια και απόσταση. Αν και είχε κερδίσει νωρίτερα τον αγώνα των 100 μέτρων, ο Ούγγρος Άλφρεντ Χάγιος πήρε μέρος και στα 1200 μέτρα μαζί με οκτώ ακόμη αθλητές. Κέρδισε για μία ακόμη φορά, τερματίζοντας σχεδόν 100 μέτρα πιο μπροστά από τους υπόλοιπους.

Αντίθετα, ο Αυστριακός Πάουλ Νόιμαν, που κέρδισε στα 500 μέτρα λίγο πριν τον αγώνα, δεν κατάφερε να τερματίσει στα 1200. Τη δεύτερη θέση πήρε ο Ιωάννης Ανδρέου, ενώ σύμφωνα με την Ελληνική Ολυμπιακή Επιτροπή, την τρίτη θέση κατέλαβε ο Ευστάθιος Χωραφάς (την ίδια θέση πήρε και στα 500 μέτρα). Αντίθετα σύμφωνα με τον επίσημο ιστότοπο των Ολυμπιακών Αγώνων, της ΔΟΕ, δεν υπήρξε χάλκινος Ολυμπιονίκης ενώ ο Χωραφάς εμφανίζεται μαζί με τον Νικόλαο Κατραβά και τον Αμερικανό Γκάρντνερ Ουίλιαμς, των οποίων η τελική κατάταξη παραμένει άγνωστη. 

Ακόμη και σήμερα παραμένουν άγνωστα τα στοιχεία των υπολοίπων τριών ελλήνων κολυμβητών που πήραν μέρος στον αγώνα, καθώς και η τελική τους θέση. Ωστόσο, σύμφωνα με την ΔΟΕ, πέραν των παραπάνω πέντε που τερμάτισαν και του Πάουλ Νόιμαν που εγκατέλειψε, δεν φαίνεται κανείς άλλος να ξεκίνησε τον αγώνα.

Τελική κατάταξη 

Τελική κατάταξη σύμφωνα με τον επίσημο ιστότοπο της ΔΟΕ.

Επίσης παρατίθενται 17 ακόμα ονόματα κολυμβητών, εκ των οποίων οι 14 Έλληνες, οι οποίοι τελικά δεν ξεκίνησαν τον αγώνα.

Παραπομπές

Πηγές 
  (Digitally available at  )
  (Excerpt available at  )
 

1200 μέτρα